Zastupiteľstvo Žilinského samosprávneho kraja

Zastupiteľstvo Žilinského samosprávneho kraja je jedným z orgánov Žilinského samosprávneho kraja. 

Zastupiteľstvo zabezpečuje výkon činností a rozhoduje o kľúčových témach Žilinského samosprávneho kraja. Pôsobnosť Zastupiteľstva Žilinského samosprávneho kraja určuje zákon NR SR č. 302/2001 Z. z. o samospráve vyšších územných celkov (zákon o samosprávnych krajoch) v platnom znení.

Zastupiteľstvo sa skladá z 57 poslancov volených v priamych voľbách. Predseda Žilinského samosprávneho kraja je zároveň i predsedom Zastupiteľstva.

História 
Počas Československej Rebubliky v rokoch 1948 – 1960 bol orgánom Žilinského kraja Krajský národný výbor. V roku 1960 Žilinský kraj zanikol a jeho územie sa stalo súčasťou Stredoslovenského kraja.

Žilinský samosprávny kraj a jeho Zastupiteľstvo boli opäť zriadené v roku 2001 po reforme verejnej správy za vlády Mikuláša Dzurindu. 

Prvé tri volebné obdobia trvali štyri roky, po voľbách v roku 2013 sa obdobie predĺžilo na päť rokov. Čo sa týka zloženia a reprezentovania obyvateľov Žilinského samosprávneho kraja, zastupiteľstvo je pri pomere 12 000 až 15 000 obyvateľov na jedného poslanca pomerne spravodlivé. 

Volebné obvody a zastupiteľstva sú určené hranicami okresov. Týmito obvodmi sú: 

 Bytča (2)
 Čadca (8)
 Dolný Kubín (3)
 Kysucké Nové Mesto (3)
 Liptovský Mikuláš (6)
 Martin (8)
 Námestovo (5)
 Ružomberok (5)
 Turčianske Teplice (1)
 Tvrdošín (3)
 Žilina (13)

Zloženie

Volebné obdobie 2017 – 2022 
Výsledky volieb 
 poslanci, ktorí kandidovali ako nezávislí kandidáti- 25 poslancov
 koalícia KDH, NOVA, OKS, OĽANO, SaS - 17 poslancov
 Smer - SD – 10 poslancov
 SNS – 5 poslancov
Politické zastúpenie v krajskom zastupiteľstve 

Zastupiteľstvo ŽSK (2017-2022)

 koalícia KDH, NOVA, OKS, OĽANO, SaS - 17 poslancov
 Nezávislí II. - 16 poslancov
 Smer - SD – 6 poslancov
 Hlas - SD – 5 poslancov
 Nezaradení – 5 poslancov
 Nezávislí I. – 4 poslanci
 Nezávislí III. – 4 poslanci

(Poslanci Zastupiteľstva v minulých funkčných obdobiach: pozri kategóriu: Zoznamy poslancov Žilinského samosprávneho kraja)

Komisie Zastupiteľstva  
Zastupiteľstvo si zriaďuje komisie ako svoje poradné, kontrolné, iniciatívne orgány, a to buď ako stále alebo dočasné orgány. Ich činnosť sa riadi Rokovacím poriadkom komisií Zastupiteľstva ŽSK. 

 mandátová komisia
 finančná komisia
 komisia školstva a športu
 komisia sociálnej pomoci a rodiny
 komisia regionálneho rozvoja, cestovného ruchu a životného prostredia
 komisia zdravotníctva
 komisia kultúry
 komisia dopravy
 Komisia v zmysle zákona č. 357/2004 Z. z. o ochrane verejného záujmu pri výkone funkcií verejných funkcionárov

Referencie 

Žilinský samosprávny kraj